
         ΑΝΑΡΤΗΤΕΑ ΣΤΟ ΔΙΑΔΙΚΤΥΟ
ΔΗΜΟΣ ΛΕΥΚΑΔΑΣ




            
                   
ΑΠΟΣΠΑΣΜΑ                        
Από το πρακτικό της με αριθ. 10ης/2024 Συνεδρίασης

της Δημοτικής Επιτροπής

του Δήμου Λευκάδας

Αριθ. Απόφ. 105/2024
Στην Λευκάδα σήμερα  στις 20 του μηνός Μαρτίου  του έτους  2024,  ημέρα  Τετάρτη  και  ώρα  12:00,  ήλθε σε τακτική συνεδρίαση η Δημοτική Επιτροπή του Δήμου, σύμφωνα με τις δ/ξεις του άρθρου 75 του Ν.3852/2010, όπως αντικαταστάθηκε από το άρθρο 77 του Ν. 4555/18, των άρθρων 8, 9 & 26 του Ν. 5056/2023, την υπ΄ άριθ. 1328/110575/2023/23-12-2023 εγκ. Υπ. Εσωτερικών, και τις δ/ξεις του άρθρου 55 του Ν.5083/2024, ύστερα από την αριθ. πρωτ: 5690/15.3.2024 έγγραφη πρόσκληση του Προέδρου της, η οποία επιδόθηκε  νόμιμα στα μέλη της.
Αφού διαπιστώθηκε νόμιμη απαρτία, δηλαδή σε σύνολο επτά (7) μελών βρέθηκαν παρόντα τα παρακάτω επτά (7) μέλη, άρχισε η Συνεδρίαση.
         

ΠΑΡΟΝΤΕΣ                                                                 ΑΠΟΝΤΕΣ                   

	Βεργίνης Ξενοφών, Δήμαρχος, Πρόεδρος Δ.Ε.

	Αρματάς Γεράσιμος
	2
	

	3
	Βεργίνης Σπυρίδων 

	4
	Μαργέλη Μαρία (αναπλ.)
	4
	

	5
	Κωνσταντινίδη Σεβαστή
	5
	

	6
	Καλός Χαράλαμπος
	6
	

	7
	Δρακονταειδής Κωνσταντίνος
	7
	


Τα πρακτικά τηρήθηκαν από την γραμματέα της Δημοτικής Επιτροπής, Αιμιλία Χαλκιοπούλου, υπάλληλο  του  Δήμου Λευκάδας.

Η κα Μαργέλη Μαρία,  αναπληρωματικό μέλος της Δ.Ε., η οποία αναπληρώνει το τακτικό μέλος κ. Καραγιάννη Αθανάσιο, αποχώρησε πριν την συζήτηση του 2ου θέματος της Η.Δ.

Τέθηκαν για συζήτηση δύο (2) θέματα Εκτός Ημερήσιας Διάταξης.

ΘΕΜΑ 2ο : Απόφαση Δ.Ε. για έγκριση 2ου Α.Π.Ε. του έργου: «ΕΣΩΤΕΡΙΚΟ ΔΙΚΤΥΟ ΥΔΡΕΥΣΗΣ ΟΙΚΙΣΜΩΝ ΣΠΑΡΤΟΧΩΡΙΟΥ - ΚΑΤΩΜΕΡΙΟΥ ΔΗΜΟΥ ΜΕΓΑΝΗΣΙΟΥ» αναδόχου: ΜΠΑΚΑΛΑΡΟΣ ΚΑΤΑΣΚΕΥΑΣΤΙΚΗ Α.Ε.
Εισηγήτρια: Σεβαστή Κωνσταντινίδη, Αντιδήμαρχος

Ο Πρόεδρος της Δ.Ε. Δρ. Ξενοφών Ν. Βεργίνης, Δήμαρχος, έδωσε τον λόγο στην Αντιδήμαρχο, κα Σεβαστή Κωνσταντινίδη, η οποία εισηγούμενη το θέμα, έθεσε υπόψη των μελών της Επιτροπής τα εξής:

«Α. Γενικά

Με την με αρ. πρωτ. 21313/2020 Εργολαβική Σύμβαση, ποσού 846.606,82€ (χωρίς ΦΠΑ) ανετέθη στην εργοληπτική επιχείρηση ΜΠΑΚΑΛΑΡΟΣ ΚΑΤΑΣΚΕΥΑΣΤΙΚΗ Α.Ε. η κατασκευή του έργου της επικεφαλίδας, μετά από ανοιχτό διαγωνισμό που διενεργήθηκε την 20.05.2020, στον οποίο αναδείχθηκε ανάδοχος με έκπτωση 43,56%.

Β. Περιγραφή και ουσιώδη χαρακτηριστικά του έργου
Το Εσωτερικό Δίκτυο Ύδρευσης που κατασκευάζεται απαρτίζεται από τα ακόλουθα τμήματα:
α. Αγωγός Τροφοδοσίας Σπαρτοχωρίου

 β. Αγωγός Τροφοδοσίας Κατωμερίου 

γ. Δίκτυο Ύδρευσης Οικισμού Σπαρτοχωρίου 

δ. Δίκτυο Ύδρευσης Οικισμού Κατωμερίου 

Οι αγωγοί τροφοδοσίας που αντικαθίστανται έχουν συνολικό μήκος 5772 μέτρα και είναι από HDPE 3ης γενιάς/PN12.5 Αtm, διαμέτρου DN225 ενώ οι αγωγοί των δικτύων των οικισμών έχουν συνολικό μήκος 6564 μ. είναι HDPE 3ης γενιάς/PN12.5 Αtm με διαμέτρους DN90, DN110, DN125, DN140, DN160, DN180. 

Ο αγωγός τροφοδοσίας Σπαρτοχωρίου θα ξεκινά από την ανάντη δεξαμενή Σπαρτοχωρίου 200κ.μ. και θα τροφοδοτεί επίσης την κατάντη Δεξ. Σπαρτοχωρίου 400κ.μ. Έως του σημείου αυτού ο αγωγός θα τοποθετηθεί παράλληλα και σε κοινό σκάμμα με το αγωγό τροφοδοσίας Κατωμερίου. 

Ο αγωγός τροφοδοσίας Κατωμερίου ξεκινά από την δεξαμενή 200 κ.μ. δίπλα στο φρεάτιο Μερισμού, θα τοποθετηθεί σε κοινό σκάμμα με τον αγωγό τροφοδοσίας Σπαρτοχωρίου έως της θέσης της κατάντη δεξαμενής Σπαρτοχωρίου και καταλήγει στην κατάντη δεξαμενή Κατωμερίου.

 Η διέλευση των αγωγών τροφοδοσίας και των αγωγών των δικτύων των οικισμών θα γίνει από υφιστάμενους δρόμους προκειμένου να γίνεται ικανοποιητικά η συντήρησή τους και να αποφεύγονται αυθαίρετες υδροληψίες. 

Η επιλογή αγωγών από HDPE στο σύνολο του προτεινόμενου δικτύου έγινε δεδομένης της ευκαμψίας, της στεγανότητας στις συνδέσεις της αντοχής και της εν γένει καλής συμπεριφοράς του ανωτέρω υλικού. Το μέσο βάθος τοποθέτησης του άξονα των αγωγών είναι 0,90 μ. από την τελική στάθμη της οδού ενώ οι εκσκαφές θα γίνουν με κατακόρυφα πρανή. 

Οι αγωγοί θα εδράζονται σε στρώση άμμου πάχους 0,10 μ και θα εγκιβωτίζονται με άμμο μέχρι ύψους 0,20 μ από την άντυγα. Το υπόλοιπο σκάμμα θα επιχώνεται με κατάλληλα επιλεγμένα προϊόντα εκσκαφών. Όπου οι κατά μήκος κλίσεις των αγωγών είναι μεγαλύτερες από 20% αυτοί θα εγκιβωτίζονται σε σκυρόδεμα C12/16, σύμφωνα με τα σχέδια της μελέτης. Σε κατάλληλες θέσεις του δικτύου προβλέπεται η εγκατάσταση δικλείδων οι οποίες θα εξασφαλίζουν την απομόνωση αυτοτελών τμημάτων των αγωγών προκειμένου να είναι ευχερής η συντήρησή τους χωρίς την παρουσία προβλημάτων στο υπόλοιπο δίκτυο. 

Οι δικλείδες είναι υπόγειες, χαλύβδινες φλαντζωτές με ειδικό μηχανισμό που επιτρέπει τον χειρισμό τους από την στάθμη του δρόμου και με διάταξη που φαίνεται στα σχέδια της μελέτης. Για την απομάκρυνση τυχόν αέρα που συλλέγεται στα υψηλότερα σημεία του δικτύου προβλέπεται η εγκατάσταση αερεξαγωγών σε φρεάτια από σκυρόδεμα σύμφωνα με τα τυπικά σχέδια της μελέτης.

 Για την εκκένωση του δικτύου προβλέπεται η κατασκευή φρεατίων εκκενωτών (βλ. τυπικά σχέδια) με εκροή προς τις μισγάγγειες που διασχίζουν την έκταση. Στις περιπτώσεις που δεν υφίσταται επαρκές υψόμετρο για την εκκένωση, προβλέπεται αυτή να γίνεται με την χρήση φορητής αντλίας. Στις θέσεις αλλαγής διεύθυνσης ή παρεμβολής ειδικών τεμαχίων (συστολής ή διακλάδωσης) προβλέπεται η αγκύρωση των σωλήνων με σώματα από σκυρόδεμα κατηγορίας C12. 

Επίσης προβλέπονται υπέργειοι κρουνοί πυρκαγιάς διαμέτρου Φ80 με δύο στόμια 5 l/s το καθένα για την κατάσβεση πυρκαγιάς, την άρδευση χώρων πρασίνου, το πλύσιμο των δρόμων και άλλες κοινόχρηστες λειτουργίες. Σε καταληκτικά σημεία αγωγών με χαμηλό υψόμετρο τοποθετούνται δικλείδες για την εκκένωση του δικτύου

 Το δίκτυο ελέγχεται και παρακολουθείται αυτόματα από σύστημα Τήλε-ελέγχου/Τηλεχειρισμού αποτελούμενο από 1 ΚΣΕ (κεντρικός σταθμός ελέγχου) και 2 ΦΣΕ (φορητός σταθμός ελέγχου) που ελέγχουν την γεώτρηση στο Κολώνι, το Φρεάτιο Μερισμού, 6 Δεξαμενές, 1 Αντλιοστάσιο και από 5,2 χλμ. οπτικής ίνας για τη σύνδεση ΦΜ και ΚΣΕ ο οποίος θα τοποθετηθεί στα γραφεία της Τεχνικής Υπηρεσίας του Δήμου Μεγανησίου.
Γ. Έργο προς υλοποίηση :

Το έργο περιλαμβάνει συνοπτικά τις εξής εργασίες κατασκευής 

ΟΜΑΔΑ  1 : ΧΩΜΑΤΟΥΡΓΙΚΑ - ΑΠΟΚΑΤΑΣΤΑΣΕΙΣ

· Εκσκαφές – Αποξηλώσεις, επιχώματα – Αποκαταστάσεις - Μεταφορές
ΟΜΑΔΑ  2 : ΚΑΤΑΣΚΕΥΕΣ ΑΠΟ ΣΚΥΡΟΔΕΜΑ

· Κατασκευές από σκυρόδεμα C12/15, C16/20, C8/10, φρεάτια, ξυλότυποι ή σιδηρότυποι
ΟΜΑΔΑ  3 :  ΣΩΛΗΝΩΣΕΙΣ - ΔΙΚΤΥΑ

· Επιχώσεις ορυγμάτων δικτύων, σωληνώσεις πιέσεως, δικλείδες χυτοσίδηρες συρταρωτές, βαλβίδες

ΟΜΑΔΑ  4 :  Η/Μ ΤΗΛΕΔΙΟΙΚΗΣΗ

· Πυροσβεστικό σημείο, Τηλεέλεγχος/Τηλεχειρισμός αυτόματης διαχείρισης δικτύου ύδρευσης.

Δ.  2ος Ανακεφαλαιωτικός Πίνακας Εργασιών

Ο παρών 2ος Ανακεφαλαιωτικός Πίνακας Εργασιών συντάχθηκε για να συμπεριλάβει μεταβολές στις ποσότητες των συμβατικών εργασιών όπως αυτές διαμορφώνονται  κατά την εκτέλεση του έργου. Με την σταδιακή εξέλιξη των εργασιών παρατηρούνται μεταβολές των ποσοτήτων ορισμένων εκ των συμβατικών εργασιών οι οποίες οφείλονται σε σφάλματα της προμέτρησης του έργου.

Για την κάλυψη αυτών των διαφοροποιήσεων γίνεται μερική ανάλωση του κονδυλίου των απροβλέπτων και της  χρήσης της επί έλασσον δαπάνης σύμφωνα με τους όρους που θέτει το εδάφιο β της παραγράφου 3 του άρθρου 156 του Ν.4412/2016 όπως τροποποιήθηκαν με το Ν. 4782/2021. Ειδικότερα στον παρόντα 2ο Α.Π.Ε. σε σχέση με τον 1ο ΑΠΕ περιλαμβάνονται :

1.  Αυξήσεις ποσοτήτων λόγω των μέχρι σήμερα εγκεκριμένων επιμετρήσεων του έργου, των ακριβέστερων προμετρήσεων για το ανεκτέλεστο τμήμα αυτού στα παρακάτω άρθρα.

ΧΩΜΑΤΟΥΡΓΙΚΑ – ΑΠΟΚΑΤΑΣΤΑΣΕΙΣ

	Α.Τ. 5
	Προσαύξηση τιμών εκσκαφών ορυγμάτων υπογείων δικτύων για την αντιμετώπιση προσθέτων δυσχερειών από διερχόμενα κατά μήκος δίκτυα ΟΚΩ.

	Α.Τ. 6
	Προσαύξηση τιμών εκσκαφών ορυγμάτων υπογείων δικτύων σε έδαφος πάσης φύσεως για εκτέλεση υπό συνθήκες στενότητος χώρου.

	Α.Τ. 8
	Αποξήλωση πλακοστρώσεων πεζοδρομίων.

	Α.Τ. 9
	Αποκατάσταση ασφαλτικών οδοστρωμάτων στις θέσεις ορυγμάτων υπογείων δικτύων

	Α.Τ. 11
	Αποκατάσταση επίστρωσης πεζοδρομίου νησίδας ή πλατείας στις θέσεις ορυγμάτων υπογείων δικτύων.


ΚΑΤΑΣΚΕΥΕΣ ΑΠΟ ΣΚΥΡΟΔΕΜΑ

	Α.Τ. 15
	 Τυπικά φρεάτια ελέγχου ροής


ΣΩΛΗΝΩΣΕΙΣ – ΔΙΚΤΥΑ

	Α.Τ. 24
	Σωληνώσεις πιέσεως από σωλήνες πολυαιθυλενίου (PE) με συμπαγές τοίχωμα κατά ΕΛΟΤ ΕΝ 12201-2 Σωληνώσεις πιέσεως από σωλήνες πολυαιθυλενίου ΡE 100 (με ελάχιστη απαιτούμενη αντοχή MRS10 = 10 MPa), με συμπαγές τοίχωμα, κατά ΕΛΟΤ ΕΝ 12201-2 Ονομ. διαμέτρου DN 110 mm/ PN 12,5 atm

	Α.Τ. 31
	Ειδικά τεμάχια σωληνώσεων από ελατό χυτοσίδηρο σφαιροειδούς γραφίτη (ductile iron). Καμπύλες, ταυ, συστολές, πώματα κλπ, όλων των τύπων (μονής ή διπλής φλαντζωτής σύνδεσης, μονής ή διπλής σύνδεσης τύπου κώδωνα), μεγεθών (οποιασδήποτε ονομαστικής διαμέτρου), κλάσεων πίεσης λειτουργίας, με εσωτερική και εξωτερική προστασία ενός από τους τύπους που καθορίζονται στα πρότυπα ΕΛΟΤ ΕΝ 545 και ΕΛΟΤ ΕΝ 681-1

	Α.Τ. 32
	Δικλίδες χυτοσιδηρές συρταρωτές Με ωτίδες, ονομαστικής πίεσης 10 atm Ονομαστικής διαμέτρου DN 80 mm

	Α.Τ. 33
	Δικλίδες χυτοσιδηρές συρταρωτές Με ωτίδες, ονομαστικής πίεσης 10 atm Ονομαστικής διαμέτρου DN 100 mm

	Α.Τ. 34
	Δικλίδες χυτοσιδηρές συρταρωτές Με ωτίδες, ονομαστικής πίεσης 10 atm Ονομαστικής διαμέτρου DN 125 mm

	Α.Τ. 35
	Δικλίδες χυτοσιδηρές συρταρωτές Με ωτίδες, ονομαστικής πίεσης 10 atm Ονομαστικής διαμέτρου DN 175 mm


1. Μείωση ή μηδενισμό ποσοτήτων, λόγω των μέχρι τώρα εγκεκριμένων επιμετρήσεων του έργου, των ακριβέστερων προμετρήσεων για το ανεκτέλεστο τμήμα αυτού στα παρακάτω άρθρα.

ΧΩΜΑΤΟΥΡΓΙΚΑ – ΑΠΟΚΑΤΑΣΤΑΣΕΙΣ

	Α.Τ. 1
	Εκσκαφή ορυγμάτων υπογείων δικτύων σε έδαφος γαιώδες ή ημιβραχώδες Με πλάτος πυθμένα έως 3,00 m, με την πλευρική απόθεση των προϊόντων εκσκαφής. Πα βάθος ορύγματος έως 4,00 m

	Α.Τ. 2
	Εκσκαφή ορυγμάτων υπογείων δικτύων σε έδαφος βραχώδες Με πλάτος πυθμένα έως 3,00 m, με την πλευρική απόθεση των προϊόντων εκσκαφής. Για βάθος ορύγματος έως 4,00 m

	Α.Τ. 3
	Εκσκαφή ορυγμάτων υπογείων δικτύων σε έδαφος γαιώδες ή ημιβραχώδες Με πλάτος πυθμένα έως 3,00 m, με την φόρτωση των προϊόντων εκσκαφής επί αυτοκινήτου, την σταλία του αυτοκινήτου και την μεταφορά σε οποιαδήποτε απόσταση. Για βάθος ορύγματος έως 4,00 m

	Α.Τ. 4
	Εκσκαφή ορυγμάτων υπογείων δικτύων σε έδαφος βραχώδες Με πλάτος πυθμένα έως 3,00 m, με την φόρτωση των προϊόντων εκσκαφής επί αυτοκινήτου, την σταλία του αυτοκινήτου και την μεταφορά σε οποιαδήποτε απόσταση. Για βάθος ορύγματος έως 4,00 m

	Α.Τ. 7
	Τομή οδοστρώματος με ασφαλτοκόπτη

	Α.Τ. 10
	 Αποκατάσταση οδοστρωματος από άοπλο σκυρόδεμα στις  θέσεις ορυγμάτων υπογείων δικτύων

	Α.Τ. 12
	 Θαλάσσια μεταφορά υλικών


ΚΑΤΑΣΚΕΥΕΣ ΑΠΟ ΣΚΥΡΟΔΕΜΑ

	Α.Τ. 13
	Σκυρόδεμα κατηγορίας C16/20 σωμάτων αγκύρωσης, σαγμάτων αγωγών κ.λ.π.

	Α.Τ. 14
	Παραγωγή, μεταφορά, διάστρωση, συμπύκνωση και συντήρηση σκυροδέματος Για κατασκευές από σκυρόδεμα κατηγορίας C12/15

	Α.Τ. 17
	Παραγωγή, μεταφορά, διάστρωση, συμπύκνωση και συντήρηση σκυροδέματος Για κατασκευές από σκυρόδεμα κατηγορίας C16/20

	Α.Τ. 18
	Ξυλότυποι ή σιδηρότυποι επιπέδων επιφανειών

	Α.Τ. 20
	Ράβδοι οπλισμού από ανοξείδωτο χάλυβα

	
	

	
	

	
	


ΣΩΛΗΝΩΣΕΙΣ – ΔΙΚΤΥΑ

	Α.Τ. 21
	Επιχώσεις ορυγμάτων υπογείων δικτύων με προϊόντα εκσκαφών, με ιδιαίτερες απαιτήσεις συμπύκνωσης

	Α.Τ. 22
	Στρώσεις έδρασης και εγκιβωτισμός σωλήνων με άμμο προελεύσεως λατομείου

	Α.Τ. 23
	Σωληνώσεις πιέσεως από σωλήνες πολυαιθυλενίου (PE) με συμπαγές τοίχωμα κατά ΕΛΟΤ ΕΝ 12201-2 Σωληνώσεις πιέσεως από σωλήνες πολυαιθυλενίου ΡE 100 (με ελάχιστη απαιτούμενη αντοχή MRS10 = 10 MPa), με συμπαγές τοίχωμα, κατά ΕΛΟΤ ΕΝ 12201-2 Ονομ. διαμέτρου DN 90 mm / ΡΝ 12,5 atm

	Α.Τ. 25
	Σωληνώσεις πιέσεως από σωλήνες πολυαιθυλενίου (PE) με συμπαγές τοίχωμα κατά ΕΛΟΤ ΕΝ 12201-2 Σωληνώσεις πιέσεως από σωλήνες πολυαιθυλενίου ΡE 100 (με ελάχιστη απαιτούμενη αντοχή MRS10 = 10 MPa), με συμπαγές τοίχωμα, κατά ΕΛΟΤ ΕΝ 12201-2 Ονομ. διαμέτρου DN 125 mm / ΡΝ 12,5 atm

	Α.Τ. 26
	Σωληνώσεις πιέσεως από σωλήνες πολυαιθυλενίου (PE) με συμπαγές τοίχωμα κατά ΕΛΟΤ ΕΝ 12201-2 Σωληνώσεις πιέσεως από σωλήνες πολυαιθυλενίου ΡE 100 (με ελάχιστη απαιτούμενη αντοχή MRS10 = 10 MPa), με συμπαγές τοίχωμα, κατά ΕΛΟΤ ΕΝ 12201-2 Ονομ. διαμέτρου DN 140 mm / ΡΝ 12,5 atm

	Α.Τ. 27
	Σωληνώσεις πιέσεως από σωλήνες πολυαιθυλενίου (PE) με συμπαγές τοίχωμα κατά ΕΛΟΤ ΕΝ 12201-2 Σωληνώσεις πιέσεως από σωλήνες πολυαιθυλενίου ΡE 100 (με ελάχιστη απαιτούμενη αντοχή MRS10 = 10 MPa), με συμπαγές τοίχωμα, κατά ΕΛΟΤ ΕΝ 12201-2 Ονομ. διαμέτρου DN 160 mm / ΡΝ 12,5 atm

	Α.Τ. 28
	Σωληνώσεις πιέσεως από σωλήνες πολυαιθυλενίου ΡE 100 (με ελάχιστη απαιτούμενη αντοχή MRS10 = 10 MPa), με συμπαγές τοίχωμα κατά ΕΛΟΤ ΕΝ 12201-2, Ονομ.  διαμέτρου DN 180 mm / ονομ. πίεσης ΡΝ 12.5 atm

	Α.Τ. 30
	Πρόσθετη αποζημίωση λόγω θαλάσσιας μεταφοράς

	Α.Τ. 38
	Kαλύμματα φρεατίων Καλύματα από ελατό χυτοσίδηρο (ductile iron)

	Α.Τ. 41
	Βαθμίδες από χυτοσίδηρο


ΣΥΝΟΠΤΙΚΟΣ ΠΙΝΑΚΑΣ ΔΑΠΑΝΩΝ ΤΟΥ ΕΡΓΟΥ

	 
	ΑΡΧΙΚΟΣ
	1Ος Α.Π.Ε.
	2ος Α.Π.Ε.

	
	ΠΡΟΫΠΟΛΟΓΙΣΜΟΣ
	
	

	ΕΡΓΑΣΙΕΣ
	608.127,79
	683.528,49
	699.270,34

	Γ.Ε. & Ο.Ε.
	109.463,00
	123.035,13
	125.868,66

	ΣΥΝΟΛΟ ΕΡΓΑΣΙΩΝ ΜΕ Γ.Ε. & Ο.Ε.
	717.590,79
	806.563,62
	825.139,00

	ΑΠΡΟΒΛΕΠΤΑ 100%
	107.638,54
	18.665,71
	90,33

	ΣΥΝΟΛΟ
	825.229,33
	825.229,33
	825.229,33

	ΛΟΓΙΣΤΙΚΟ ΛΑΘΟΣ
	-0,52
	-0,52
	-0,52

	ΑΝΑΘΕΩΡΗΣΗ
	21.378,01
	94.302,00
	109.033,69

	ΣΥΝΟΛΟ
	846.606,82
	919.530,81
	934.262,50

	Φ.Π.Α. 24%
	-
	-
	-

	ΓΕΝΙΚΟ ΣΥΝΟΛΟ
	846.606,82
	919.530,81
	934.262,50


Ο 2ος Α.Π.Ε. ως προς τις εργασίες είναι σε ισοζύγιο με την αρχική σύμβαση και τον 1ο Α.Π.Ε.  και ανέρχεται στο ποσό των   825.229,33 € και είναι σε τακτοποίηση ποσοτήτων με τις μέχρι σήμερα μετρήσεις και προμετρήσεις του έργου.

Ο 2ος Α.Π.Ε. παρουσιάζει αύξηση κατά 14.731,69 € λόγω της αύξησης του κονδυλίου της αναθεώρησης, έτσι όπως προκύπτει από τον συνημμένο πίνακα υπολογισμού αναθεώρησης και ανέρχεται τελικώς στο ποσό των 934.262,50€

Η δαπάνη των επί πλέον εργασιών καλύπτεται από την διάθεση των απρόβλεπτων δαπανών και της  χρήσης της επί έλασσον δαπάνης σύμφωνα με τους όρους που θέτει το εδάφιο β της παραγράφου 3 του άρθρου 156 του Ν.4412/2016 όπως τροποποιήθηκαν με το Ν. 4782/2021.

Σε συνέχεια των ανωτέρω εισηγούμαι ανεπιφύλακτα την έγκριση του 2ου ΑΠΕ.»
Μετά από διαλογική συζήτηση, η Δ.Ε.  αφού  έλαβε υπόψη της:

· την ανωτέρω εισήγηση

· τις δ/ξεις  του άρθρου 75 του Ν.3852/2010 , όπως αντικαταστάθηκε από το άρθρο 77 του Ν. 4555/18

· τις δ/ξεις των άρθρων 8, 9 & 26 του Ν. 5056/2023
· την υπ΄αριθ. 1328/110575/2023/23-12-2023 εγκ. Υπ. Εσωτερικών
· τις δ/ξεις του άρθρου 55 του Ν.5083/2024.
· Τις δ/ξεις του Ν.4412/16, όπως τροποποιήθηκε με τις δ/ξεις του Ν.4782/21.
ΑΠΟΦΑΣΙΖΕΙ ΟΜΟΦΩΝΑ

Την έγκριση 2ου Α.Π.Ε. του έργου: «ΕΣΩΤΕΡΙΚΟ ΔΙΚΤΥΟ ΥΔΡΕΥΣΗΣ ΟΙΚΙΣΜΩΝ ΣΠΑΡΤΟΧΩΡΙΟΥ - ΚΑΤΩΜΕΡΙΟΥ ΔΗΜΟΥ ΜΕΓΑΝΗΣΙΟΥ» αναδόχου: ΜΠΑΚΑΛΑΡΟΣ ΚΑΤΑΣΚΕΥΑΣΤΙΚΗ Α.Ε.

Η απόφαση αυτή πήρε αύξοντα αριθμό: 105/2024.              
     

          Ο Πρόεδρος 

                          

 Τα Μέλη

    
          Δρ. ΞΕΝΟΦΩΝ Ν. ΒΕΡΓΙΝΗΣ

                                   ΔΗΜΑΡΧΟΣ[image: image1.png]

